
Публикация:  Насърчаване на четенето- Четене на приказки-09.03.2026г.
В рамките на Проект BG05SFPR001-1.002-0013-C01 „Обединени за достъп до образование за всяко дете“, съфинансиран от Европейския съюз по програма „Образование“ 2021–2027, на 9 март 2026 г. се проведе инициативата „Насърчаване на четенето“, посветена на мотивация и положително отношение към книгите и четенето като важен елемент от образованието, личностното развитие и културното обогатяване.
Ученици от   училища НУ "Георги С. Раковски", град Пазарджик , ОУ "Свети свети Кирил и Методий", град Пазарджик и  СУ "Димитър Гачев", град Пазарджик прочетоха любими приказки на най-малките от детски градини ДГ“Върбица“, град Пазарджик  и ДГ“Зорница“, град Пазарджик. Малките слушатели посрещнаха по-големите си приятели с много усмивки и любопитство. Учениците четоха приказки по свой избор, а децата се потопиха в чудния свят на герои, вълшебства и приключения.
Тази среща създаде вдъхновяваща атмосфера на взаимност, сътрудничество и споделена любов към книгите. За децата – това беше миг на вълнение и нови открития. За учениците – възможност да бъдат пример и вдъхновители.
Благодарим на всички участници за красивия жест и за това, че заедно правим четенето незабравимо преживяване!
Дейността е част от инициативите по проекта, насочени към:
· да насърчи позитивно отношение към семейството, да развие умения за самоизразяване и да подпомогне педагогическия екип и родителите в разбирането на детските преживявания и представи;
· повишаване информираността и ангажираността на родителите;
· насърчаване на сътрудничеството между семейството и образователните институции;
· обхващане и включване на повече деца в предучилищното и училищното образование;
· разясняване на ползите от образованието чрез тематични събития, срещи и информационни кампании.

